****

**To “Bazaraki Μας”**

**Ένα Μπαζάρ Αγάπης**

**18 & 19 Φεβρουαρίου 2023**

**Από την εταιρεία Δημοσίων Σχέσεων & Επικοινωνίας Ginger Communications και τον αγαπημένο creator Fipster για την υποστήριξη του έργου του Make-A-Wish (Κάνε-Μια-Ευχή Ελλάδος)**

**Στην Τεχνόπολη Δήμου Αθηναίων**

Στις 18 & 19 Φεβρουαρίου η **εταιρεία Δημοσίων Σχέσεων & Επικοινωνίας Ginger Communications**  σε συνεργασία με τον αγαπημένο έλληνα creator **Φίλιππο Ιωάννου (aka Fipster)** μοιράζουν αγάπη, διοργανώνοντας ένα διήμερο bazaar pre-owned ειδών με στόχο την ενίσχυση των δράσεων του έργου του **Make-A-Wish (Κάνε-Μια-Ευχή Ελλάδος).**

Η ενέργεια αποτελεί μία ιδιωτική πρωτοβουλία της **Αγγελικής Δούκα - CEO & Founder της GInger Communications** και του **Fipster** οι οποίοι ένιωσαν την ανάγκη να στηρίξουν έμπρακτα και με πολλή αγάπη, παιδιά που βρίσκονται σε ανάγκη. Στόχος είναι, κάτω από την ομπρέλα του **“Βazaraki Μας”,** να συγκεντρωθούν όσο το δυνατόν περισσότερα χρήματα για την εκπλήρωση παιδικών ευχών, σημειώνοντας ότι όλα τα έσοδα από την πώληση των ρούχων θα διατεθούν στο **Make-A-Wish (Κάνε-Μια-Ευχή Ελλάδος).**

Με τη βοήθεια και τη συγκινητική ανταπόκριση του κόσμου, τα ρούχα που έχουν συγκεντρωθεί μέχρι στιγμής από κάθε περιοχή της Ελλάδος, **ξεπερνούν τα 20.000 τεμάχια,** ενώ αξίζει να σημειωθεί πως το μεγαλύτερο ποσοστό αυτών συγκεντρώθηκε ύστερα από πρόσκληση που πραγματοποιήθηκε μέσα από τα social media.

Το “**Bazaraki Μας”** θα πραγματοποιηθεί με την ευγενική χορηγία της **Τεχνόπολης Δήμου Αθηνών**, η οποία θα διαθέσει δωρεάν την αίθουσα **Μηχανουργείο,** αλλά και με την πολύτιμη βοήθεια της **Μαριλένα Πατέρα (aka Tidy Guru)** η οποία θα αναλάβει την οργάνωση των ρούχων στην αίθουσα. Εξαιρετικά σημαντική είναι και η συμμετοχή της κορυφαίας online delivery υπηρεσίας **efood** η οποία ανέλαβε την κάλυψη όλων των παραγωγικών εξόδων της διοργάνωσης.

Στην πρωτοβουλία συμμετέχει ενεργά και η δισκογραφική εταιρία **Minos EMI, a Universal Music Company** μέσω της οποίας έχει οργανωθεί ένα μοναδικό διήμερο με live εμφανίσεις από τις αγαπημένες τραγουδίστριες Αναστασία & Άσπα που θα τραγουδήσουν το Σάββατο στις 17.00 και Marseaux & Joanne τις οποίες θα απολαύσουμε την Κυριακή, την ίδια ώρα. Τέλος, ο παραγωγός και DJ, Βασίλης Κουμεντάκος θα βρίσκεται στα decks όλο το Σαββατοκύριακο διασκεδάζοντας τους επισκέπτες με τις μουσικές του επιλογές!

**Το πρόγραμμα λειτουργίας του Bazaar:**

Τεχνόπολη Δήμου Αθηναίων | Αίθουσα Μηχανουργείο

Σάββατο 18.02.2023 12.00 - 20.00

Κυριακή 19.02.2023 11.00 - 18.00

**Υπεύθυνος Επικοινωνίας: Ginger Communications**

Στοιχεία επικοινωνίας: Πέννυ Ξύδη | 697 84 18153 | penny@gingercommunications.gr